Považský seniorát

Považský seniorát (v plnom znení Považský seniorát Evanjelickej cirkvi augsburského vyznania na Slovensku, v skratke POS) je cirkevnou organizačnou jednotkou Evanjelickej cirkvi a. v. na Slovensku na druhom stupni, do ktorej je zahrnutých 19 cirkevných zborov, z ktorých 2 sa nachádzajú v Nitrianskom kraji v okrese Topoľčany (okres) (Nitrianska Streda, Topoľčany) a 17 v Trenčianskom kraji v okresoch Bánovce nad Bebravou (okres) ( Bánovce nad Bebravou-Horné Ozorovce,, Kšinná, Podlužany, Slatina nad Bebravou, Uhrovec), Nové Mesto nad Váhom (okres) (Beckov, Bzince pod Javorinou, Dolné Srnie, Lubina, Moravské Lieskové, Nové Mesto nad Váhom, Stará Turá, Zemianske Podhradie), Partizánske (okres) (Partizánske) a Trenčín (okres) (Adamovské Kochanovce, Trenčín, Trenčianske Stankovce). Seniorát  patrí do Západného dištriktu. Seniorát sídli v sídle cirkevného zboru seniora.

Seniori 
 2018 Ján Ochodnický (CZ Adamovské Kochanovce)
 2006 - 2018 ThDr. Eva Juríková (CZ Lubina)
 2000 - 2006 Michal Masár (CZ Moravské Lieskové) 
 Milan Kubík (CZ Stará Turá)
 1970 - 1990 Michal Lantaj (CZ Trenčín)
 1935 - 1957 Ján Zeman (CZ Trenčín)

Cirkevné zbory 
Adamovské Kochanovce s diaspórou Adamovské Kochanovce, Chocholná – Velčice, Ivanovce, Melčice – Lieskové
Bánovce nad Bebravou-Horné Ozorovce
Beckov
Bzince pod Javorinou
Dolné Srnie
Kšinná
Lubina
Moravské Lieskové
Nitrianska Streda
Nové Mesto nad Váhom s filiálkami Hrádok, Višňové, Čachtice, Modrovka
Partizánske
Podlužany
Slatina nad Bebravou
Stará Turá s diasporou Papraď, Súš a priľahlé kopanice
Topoľčany
Trenčín s diasporou Trenčín, Drietoma, Dolná Poruba, Dolná Súča, Horná Súča, Horné Srnie, Hrabovka, Kostolná - Záriečie, Mníchova Lehota, Nemšová, Omšenie, Skalka nad Váhom, Soblahov, Trenčianska Teplá, Trenčianska Turná - Hámre, Trenčianske Teplice, Zamarovce
Trenčianske Stankovce s diaspórou Trenčianske Stankovce, Krivosúd - Bodovka, Selec, Trenčianská Turná, Veľké Bierovce a Opatovce.
Uhrovec s filiálkami Horné Naštice a Žitná
Zemianske Podhradie s filiálkou Nová Bošáca

Počet členov 
Zo štúdie pre nové usporiadanie mal POS v Nitrianskom kraji 1 830 a v Trenčianskom kraji 19 656, čo je spolu 21 486 členov.

Externé zdroje 
Považský seniorát na ECAV.sk
Ústava ECAV na Slovensku

Referencie 

Evanjelické cirkevné senioráty na Slovensku